Қарағанды облысы Жезқазған қаласы

«Жезқазған қаласының білім бөлімінің №10 «Ұшқын»

бөбекжайы» КМҚК әдіскері Асетова Гульжанат Амангельдиновна

**Тақырыбы: «Ойын арқылы балалардың ой –өрісін жетілдіру»**

 Мектеп жасына дейінгі балалардың ойынға деген қарым-қатынасы, мінез-құлқы өзгеріп толықтырылып отыру керек екенін ұмытпай «Ойнай білмеген, ойлай да білмейді», «ойында озған өмірде де озады» деген халық даналық сөзімен бастағым келді.

 Ойын арқылы балалардың ой- өрісін жетілдіру ол балабақшалардағы тәрбиешілердің міндеті деп қабылдаймыз. Ойын арқылы балалардың ақыл- ойы, адамгершілігі, дене тәрбиесі жүзеге асырылады. Балалардың жеке басының қалыптасуындағы ерекше маңызды рөл ойын. Ойында баланың дене күші артады, қолы қатайып, денесі шыңдала түседі, тапқырлығы, ынтасы артып, жетіле түседі. Педагог «Балабақшада үлгілік оқу бағдарламасын» басшылыққа ала отырып, әрбір жас тобына арналған ойын түрлерін талапқа сай іріктеп алып жоспарлайды. Ата – аналарда үй жағдайында қол жетімді етіп ұйымдастырып алуға болады. Бала ойын арқылы бір әрекеттен екінші әрекетке ауыса отырып өзіне түрлі ақпараттар алады. Бала бір нәрсе туралы толық түсінік алуы үшін оны есту, көру, сезіну арқылы жүзеге асатындығын практика дәлелдеп отыр. Мысалы бала бірнеше секунд ішінде жазу үстелінде тұрған заттарды мұқият қарайды. Көзін жұмады да, есінде сақтағандарының бәрін айтып шығады. Осылайша балалардың тек есін ғана емес, зейінін дамытуға болады. 2-3 жастағы балаларының барабан соғу арқылы, не болмаса ойынның мазмұнына сәйкес үлкен ойыншықты жоғары көрсету арқылы тез жинауға болады. Ойынға жинау ұзаққа созылса, олардың ойынға деген ықыластары кеміп, ойын тәртібі бұзылады. Олар ересек адамдар не істесе соны қайталайды, оларға ертегілердің драмалық түрлері қолайлы. Мысалы: «Шалқан», «Бауырсақ», т. б. ертегілер арқылы драмалау достыққа, жолдастыққа деген ұғымдар қалыптастырылады. Құрылыс материалдармен өткізілетін ойындар.
Аталған ойындарды, балалардың ойынға бейімділігі мен құмарлығына сай ұйымдастыра отырып, сыпайы, әдепті мінез - құлық дағдыларын және бірлесіп іс - әрекет ету, адамгершілік қасиеттерін қалыптастыру қажет. Ойын процесінде балалар жолдастарына сыпайы, достық ықыласпен, қарау сезімі, басқалардың талап тілегімен санаса білуге, қиын жағдайда оларға көмектесуге, ойынға қажетті құралдарды пайдалану жөнінде келісіп алуға үйренеді. Отбасылық ойындар балалардың үлкендермен және достарымен қарым - қатынас мәдениетіне тәрбиелеп, өз пікірлерін айтып жеткізе білуге көмектеседі. Сұрақ жауап ойын жаттығулар арқылы баланың білімдік дағдыларын күнделікті іс - әрекеттерін қолдана білу мүмкіндіктерін дамытуға болады. Бұл ойындар арқылы ойлауға мүмкіндіктер беріледі. Баланың өсіп жетілуіне ықпал ететін басты құрал -ойын. Ойын арқылы бала өседі, жетіледі, дамиды. Балаларымызбен көбірек ойнайық.